راضیه شعبانی

راضیه غلامی شعبانی (21 آوریل 1925، تبریز - 28 ژانویه 2013،کؤلن آلمان) - آذربایجانلی سیاستچی و فعال. آذربایجان دموکرات فیرقه‌سی و ایران توده پارتیاسی‌نین عوضولریندن اولان راضیه شعبانی ایران تاریخینده ایلک قادین سیاسی محبوس ساییلیر.  

 یاشاییشی و فعالیتی 
  راضیه شعبانی 21 آوریل 1925-جی ایلده تبریز شهرینده آنادان اولوب. گله‌جک حیات یولداشی توده پارتیاسی‌نین فعالی رضا ابراهیم‌زاده ایله تانیش اولدوقدان سونرا سیاسی فعالیته باشلاییر. سونرادان او اؤزو ده توده پارتیاسی‌نین عوضوو اولورN.S (30 yanvar 2013). "Azərbaycan Demokrat Firqəsinin görkəmli üzvü Raziyə Şəbani İbrahimzadə 87 yaşında vəfat edib" . gunaz.tv. 14 fevral 2019 tarixində arxivləşdirilib.. اؤز یازدیقلارینا گؤره، او توده پارتیاسی و اونون رهبرلیگی ایله پروبلم‌لر یاشاییردی و آذربایجان خالقی‌نین قیامینا شاهید اولونجا، اونلارا قاتیلمیشدی. آذربایجان دموکرات فیرقه‌سینه عوضو اولدوقدان سونرا آذربایجان میلی حؤکومتی‌‌نین فعال‌لاریندان اولور. او گونلرده، 20 یاشیندا گنج بیر قیز اولان راضیه خانیم اَینینه حربی فورما گئیه‌رک بئلینده کولت تاپانچاسی گزدیریردی"یاد و خاطره ی راضیه غلامی شعبانی گرامی! azərb. ‎Raziyə Qulami Şabanini unutmayın" (fars. ). tribunezamaneh.com. 14 fevral 2019 tarixində arxivləşdirilib.. آذربایجان میلّی حؤکومتی‌نین سوقوطوندان ایکی آی سونرا 1947-جی ایلین فوریه‌سینده  تهراندا پهلوی رژیمی‌نین مأمورلاری طرفیندن حبس ائدیلیر. حبس اولوندوغو زامان حامیله  ایدی. بیر مودت تهراندا ساخلانیلدیقدان سونرا تبریزه کؤچورولور. حؤکم اوخوندوقدا ایسه آرتیق اوغلو دونیایا گلمیشدی. 6 ایل‌لیک حبسیندن سونرا بیر مودت اؤلکه ده قالدیقدان سونرا 1955-جی ایلده شوروی اراضی‌سینه کئچیر بورادا او چوخدان موهاجیرتده اولان حیات یولداشینا قوووشور. 1979-جو ایلده باش وئرمیش اسلام اینقیلابیندان سونرا ایرانا گئری دؤنور. 8 ایل ده اورادا یاشادیقدان سونرا آذربایجانا کئچدیکدن سونرا آلمانا موهاجیرت ائدیر. موهاجیرتده اولدوغو دؤورده اؤز خاطیره‌لرینی قلمه آلیب کیتاب نشر ائتدیریر."راضیه ابراهیم زاده؛ فراز و فرود هفتاد سال زندگی سیاسی" (fars. ). bbc.com. 29 yanvar 2013. 2019-02-15 tarixində orijinalından arxivləşdirilib.   

 خاطیره‌لری 
  موهاجیرتده اولدوغو زامان یازدیغی کیتابیندا اؤز خاطیره‌لرینه ده یئر وئرمیشدیر. خاطیره‌لرینده 1947-جی ایلده حبس ائدیلمه‌سی ایله باغلی یازیردی: Tural Elçin (8 fevral 2013). "1945-46-cı illərdə Azərbaycan Demokrat Firqəsinin üzvü olmuş Raziyə Şəbani İbrahimzadə". baxh.wordpress.com. 14 fevral 2019 tarixində arxivləşdirilib.  "من او واخت تهران شهرینده ایدیم. آذربایجانا هوجوم ائتدیکلری و خالقی قیریب اؤلدوردوکلرینده گیزلنمگه مجبور قالدیم. آنجاق سونرا توتولاراق 1947 فوریه‌سینده ایکی آیلیق اوشاغیم قارنیمدا ایکن زیندانا گؤندریلدیم. او زامان‌لار، قادین‌لارا مخصوص زیندان یوخ ایدی. ژنرال رزمارانین بینالاریندان بیرینی ایجاره ائدیب، زیندانا چئویرمیشدیلر. داها سونرالار، منی تهراندان آذربایجانداکی اوردو پروکورورلوغونا تسلیم ائتدیلر. بیرینجی حربی محکمه‌یه آپاریلدیغیم زامان اوغلوم 12 گونلوک ایدی. "   

 اؤلومو 
  راضیه شعبانی ابراهیم‌زاده ژانویه‌نین 28-ده موهاجیرتده یاشادیغی آلمان‌ین کؤلن شهرینده 87 یاشیندا دونیاسینی دییشیب."راضیه غلامی شعبانی" (fars. ). citytomb.com. 14 fevral 2019 tarixində arxivləşdirilib. 

 اتک یازی‌لار 
بؤلمه:قادین‌لار
بؤلمه:سیاستچیلر
بؤلمه:آذربایجان دموکرات فیرقه‌سینین عوضولری